2022 2 8
LT
Europos Sąjungos oficialusis leidinys
C 67/111 2021 m. birželio 10 d., ketvirtadienis
d) įvertinti, kurios institucijos, organizacijos ir žiniasklaidos priemonės, glaudžiai susijusios su Rusijos vyriausybe, turėtų būti stebimos atsižvelgiant į jų veiklą ES;
e) didinti paramą žmogaus teisių gynėjams, nepriklausomoms NVO ir žiniasklaidai, pilietinei visuomenei ir tiems, kurie gina politines ir pilietines laisves Rusijoje, pavyzdžiui, rodant tvaresnius ir aukšto lygio įsipareigojimus dėl pagrindinių atskirų susirūpinimą keliančių atvejų, įskaitant Vladimiro Kara-Murzos nuodijimą, visapusiškai pasinaudojant ambasadorių ir kitų pareigūnų vizitais į regionus, siekiant kelti susirūpinimą dėl žmogaus teisių ir susitikti su žmogaus teisių gynėjais ir pilietine visuomene, taip pat strategiškai naudojantis socialine žiniasklaida, tiksliniais komentarais ir spaudos priemonėmis siekiant aiškiai išreikšti paramą žmogaus teisių gynėjams, be kita ko, Rusijoje ir nepriklausomais Rusijos kanalais, taip pat remiant nepriklausomus Rusijos žurnalistus diplomatiniais ir (arba) konsuliniais veiksmais, kai jiems kyla pavojus, įskaitant lanksčią vizų politiką; nors Parlamentas pabrėžia, kad šis bendradarbiavimas su pilietine visuomene turi būti būsimo naujo ES strateginio požiūrio į Rusiją ramstis, ir ragina valstybes nares apsvarstyti galimybę priimti Rusijoje gąsdinamas arba uždraustas NVO ir prireikus leisti joms veikti iš ES teritorijos, didinti paramą žmogaus teisių gynėjų darbui ir prireikus palengvinti vizų išdavimą skubos tvarka bei suteikti laikiną prieglobstį ES valstybėse narėse;
f) poreikį tęsti pilietinės visuomenės bendradarbiavimą su Rusija ir taip šalinti vis didėjančias kliūtis, kurias Rusijos valdžios institucijos kelia žmonių tarpusavio ryšiams, pilietinės visuomenės bendradarbiavimui ir Rusijos pilietinės visuomenės organizacijų rėmimui;
g) smerkia naujas pogrindinių represijų formas, kuriomis siekiama tiek sostinėje, tiek kitur taikyti sankcijas už darbuotojų, ligoninių gydytojų, mokytojų ir socialinių paslaugų darbuotojų dalyvavimą demonstracijose arba jų paramą dabartinio režimo oponentams;
h) ES ir jos valstybių narių poreikį Europos Taryboje skubiai iškelti klausimus, susijusius su Rusijos Federacijos neseniai priimtais autoritariniais teisės aktais, atsižvelgiant į jos tarptautinių įsipareigojimų Europos Tarybai vykdymą;
i)
imtis suderintų veiksmų su panašiai mąstančiais tarptautiniais partneriais, įskaitant G 7 šalis, raginant Rusijos valdžios institucijas nutraukti vidaus represijas prieš demokratiją ir pilietinės visuomenės aktyvistus bei žmogaus teisių gynėjus; tie veiksmai taip pat turėtų apimti aukšto lygio ir viešąsias intervencijas, koordinuotas iniciatyvas ir nuolatinę kontrolę tarptautiniuose ir regioniniuose žmogaus teisių forumuose, pavyzdžiui, Europos Taryboje, ESBO ir JT Žmogaus teisių taryboje;
j)
atlikti reguliarius poveikio žmogaus teisėms vertinimus siekiant užtikrinti, kad bendradarbiavimas su Rusijos valdžios institucijomis nepakenktų žmogaus teisių tikslams ir tiesiogiai ar netiesiogiai neprisidėtų prie žmogaus teisių pažeidimų;
k) skatinti ES didmiesčius ir miestus, kurie vykdo aktyvius miestų partnerystės projektus su savo partneriais Rusijoje, peržiūrėti ir atnaujinti šiuos susitarimus, kad būtų atsižvelgta į žmogaus teisių aspektą ir kad bendradarbiaujant daugiausia dėmesio būtų skiriama pilietinei visuomenei ir žmonių tarpusavio ryšiams;
l)
laikytis Parlamento raginimo ES delegacijai ir nacionalinėms diplomatinėms atstovybėms Rusijoje atidžiai stebėti atskirų politinių kalinių padėtį ir teismo procesus vietoje ir pasiūlyti jiems visokeriopą paramą, kurios jiems gali prireikti, ir dirbti kartu, kad būtų užtikrintas greitas jų paleidimas;
m) vengti suteikti legitimumą pareigūnams, atsakingiems už žmogaus teisių pažeidimus ir represijas, pavyzdžiui, ambasadoriai ir atvykstantys į šalį aukšto lygio asmenys turėtų vengti susitikimų savo nuožiūra su pareigūnais, susijusiais su represijomis, pavyzdžiui, su Valstybės Dūmos nariais, prisidėjusiais prie „užsienio agentų“ įstatymo rengimo, pvz., Andrejumi Klimovu; šiuo tikslu stebėti dvišalius forumus, pavyzdžiui, Trianono dialogą ir Sočio dialogą; įvertinti galimybę juos nutraukti, remiantis Peterburgo dialogo, kurio nuspręsta neberengti tol, kol kai kurie jo nariai diskriminuojami kaip „nepageidautinos užsienio organizacijos“, pavyzdžiu;
3. reiškia paramą visiems asmenims ir organizacijoms, kurie patiria represijas, ir ragina Rusijos valdžios institucijas nutraukti jų persekiojimo ir bauginimo veiksmus ir išpuolius prieš pilietinę visuomenę, žiniasklaidą, žmogaus teisių organizacijas ir aktyvistus; smerkia tai, kad Rusijos valdžios institucijos neapsaugo šių subjektų nuo trečiųjų asmenų išpuolių, priekabiavimo ir bauginimo veiksmų ir nešališkai netiria tokių išpuolių prieš juos;